

**SMILTENES NOVADA PAŠVALDĪBAS DOME**

Reģ. Nr.90009067337, Dārza iela 3, Smiltene, Smiltenes novads, LV-4729

tālr. 64774844, e-pasts pasts@smiltenesnovads.lv

**LĒMUMS**

Smiltenē

2023. gada 23. novembrī Nr. 550

|  |  |  |
| --- | --- | --- |
|  |  (protokols Nr.16,  | 24.§.) |

**Par pašvaldības iestādes “Sociālās aprūpes centrs "Trapene"” sniegto maksas pakalpojumu izcenojumu apstiprināšanu**

Smiltenes novada pašvaldības dome izskata Finanšu nodaļas sagatavotos maksas pakalpojumu aprēķinus pašvaldības iestādē “Sociālās aprūpes centrs "Trapene"” (aprēķini lēmuma pielikumā), tajā skaitā - Ilgstošas sociālās aprūpes un sociālās rehabilitācijas pakalpojumam; Ilgstošas sociālās aprūpes un sociālās rehabilitācijas pakalpojumu izmaksas uz vienu klientu; ēdināšanas pakalpojumu izcenojumu.

Ievērojot norādīto, Smiltenes novada pašvaldības domes Sociālo un veselības jautājumu pastāvīgās komitejas 2023. gada 14. novembra atzinumu (sēdes protokols Nr.12) un domes Finanšu un attīstības jautājumu pastāvīgās komitejas 2023.gada 16. novembra atzinumu (protokols Nr.12) un pamatojoties uz Pašvaldību likuma 10.panta otrās daļas 2.punkta d) apakšpunktu, Sociālo pakalpojumu un sociālās palīdzības likuma 3.panta otro daļu, 9.1 panta otro daļu un 20.panta ceturto daļu, Ministru kabineta 2019. gada 2. aprīļa noteikumu Nr. 138 “Noteikumi par sociālo pakalpojumu saņemšanu” 19. punktu, un Smiltenes novada domes 2015.gada 31. marta Noteikumu Nr.6/15 „Metodika un kārtība maksas pakalpojumu izcenojumu noteikšanai un apstiprināšanai Smiltenes novada pašvaldības institūcijām” 1., 8. punktu,

atklāti balsojot ar 11 balsīm "Par" (Ainārs Mežulis, Andris Abrāmovs, Astrīda Harju, Edgars Avotiņš, Elgars Felcis, Gita Mūrniece, Iluta Apine, Inga Ērgle, Jānis Āboliņš, Otārs Putrālis, Toms Markss), "Pret" – nav, "Atturas" – nav,

Smiltenes novada pašvaldības dome

**NOLEMJ:**

1. Apstiprināt Sociālās aprūpes centra “Trapene” ilgstošas sociālās aprūpes un sociālās rehabilitācijas pakalpojuma maksu vienam klientam **mēnesī** **EUR 1030,00**  (viens tūkstotis trīsdesmit euro, 00 centi).
2. Apstiprināt Sociālās aprūpes centra “Trapene” ilgstošas sociālās aprūpes un sociālās rehabilitācijas pakalpojuma maksu vienam klientam **dienā** **EUR 33,77** (trīsdesmit trīs euro, 77 centi).
3. Apstiprināt klientam ēdināšanas pakalpojuma dienas maksas samazinājumu **EUR 7,50** (septiņi euro, 50 centi) klienta attaisnotas īslaicīgas prombūtnes laikā līdz vienam mēnesim.
4. Lēmums stājas spēkā ar tā pieņemšanas brīdi un noteiktās pakalpojuma maksas sākt piemērot ar 2024.gada 1.janvāri.
5. Ar šī lēmuma piemērošanas brīdi spēku Smiltenes novada pašvaldības domes 2022.gada 30.novembra lēmums Nr.561 (protokols Nr.19, 38.§) “Par Sociālās aprūpes centra “Trapene” ilgstošas sociālās aprūpes un sociālās rehabilitācijas pakalpojuma maksas noteikšanu”.

Domes priekšsēdētājs E.Avotiņš

Pielikums

Smiltenes novada pašvaldības domes

2023. gada 23. novembra lēmumam Nr.550

**Smiltenes novada pašvaldības iestādes “Sociālās aprūpes centrs “Trapene””**

**sniegto maksas pakalpojumu cenrādis**



